ПРАВИЛНИК
ЗА ДЕЙНОСТТА НА ОБЩИНСКО ПРЕДПРИЯТИЕ "ОБЩИНСКИ ИМОТИ"

Приет с решение на Общински съвет-Бургас по т. 65, Протокол № 11/24.07.2008 г.; изменен и допълнен:  по т. 8, Протокол № 16/ 18 и 20. 12. 2008 г. ; по т.16, Протокол №7/26.01.2016 г.; по т.7, Протокол №26/25.04.2017 г.; по т.5, Протокол №34/28.11.2017 г.; по т.2, Протокол №39/27.03.2018 г.; по т.1, Протокол №55/26.03.2019 г.; по т.1, Протокол №7/27.02.2020 г.


ГЛАВА ПЪРВА 
ПРЕДМЕТ НА ДЕЙНОСТ
(изм. Протокол №7/26.01.206 г.)

Чл.1.(1) Общинско предприятие "Общински имоти" се създава, преобразува и закрива с решение на Общински съвет - Бургас.
(2) (изм. Протокол №55/26.03.2019 г.) Общинското предприятие е специализирано звено на Общината за управление, изграждане, поддържане, ремонт и реконструкция на обекти, мрежи и съоръжения на техническата инфраструктура и други жилищни и нежилищни имоти, собственост на Община Бургас. Общинското предприятие е оператор на услугата по социално жилищно настаняване. 
(3) Общинското предприятие не е юридическо лице и осъществява дейността си от името на Община Бургас в рамките на предоставените му пълномощия.
(4) Общинското предприятие осъществява дейността си въз основа на настоящия правилник, в съответствие с изискванията на Закона за общинската собственост и приетите от Общински съвет - Бургас подзаконови актове.
(5) Общинското предприятие осъществява дейността си под наименованието "Общински имоти" на адрес: гр. Бургас, ул. "Шейново" № 24.
Чл.2. Предприятието осъществява своята дейност на бюджетна издръжка при условията и реда на този правилник. Предприятието е със самостоятелна сметка в банката.
Чл.3. Предметът на дейността на Общинско предприятие "Общински имоти" е:
1. Управление на предоставените имоти;
2. (изм. Протокол №7/27.02.2020 г.) Поддържане и ремонт на общински сграден фонд - жилищни и нежилищни имоти, съоръжения на техническата инфраструктура, елементи на градското обзавеждане и други обекти, предадени за управление на предприятието;
3. Неотложен ремонт и отстраняване на аварии в административни сгради, училища, детски градини, сгради на културни институции, почивни бази, мрежи и съоръжения на техническата инфраструктура и други обекти, собственост на Община Бургас;
4. Премахване на строежи или части от тях - общинска собственост или такива изградени върху земя, урегулирани поземлени имоти, улици, тротоари и др. имоти общинска собственост;
5. Демонтиране на незаконни рекламно-информационни елементи /РИЕ/, преместваеми обекти, елементи на техническата инфраструктура, ограждения и други подобни, поставени върху имоти, общинска собственост;
6. Осигуряване на оптимална заетост на предоставения фонд с цел ефективното му управление.
7. (нова, Протокол №7/26.01.2016 г., изм. Протокол №55/26.03.2019 г.) Съставяне и поддържане на картотека на нуждаещите се лица и семейства от социални жилища и от жилища за настаняване под наем на граждани с установени жилищни нужди, които отговарят на условията на Наредбата за условията и реда за установяване на жилищните нужди на граждани, настаняване под наем и продажба на общински жилища (НУРУЖНГННПОЖ), приета с решение на Общински съвет – Бургас по т. 6 от Протокол №29/17 и 18.12.2009 г.
8. (нова, Протокол №55/26.03.2019 г.) Извършване на обществена услуга по настаняване в социални жилища след въвеждане в експлоатация на сградата, предназначена за социални жилища. 
Чл.4. Общинското предприятие не може да разширява своя предмет на дейност, освен с решение на Общински съвет.
ГЛАВА ВТОРА
СТРУКТУРА И СЪСТАВ НА ОБЩИНСКОТО ПРЕДПРИЯТИЕ
(изм. Протокол №7/26.01.206 г.)

Чл.5. (изм. Протокол №7/26.01.2016 г.; изм. Протокол №26/25.04.2017 г.; изм. Протокол №34/28.11.2017 г.; изм. Протокол №39/27.03.2018 г.) Организационно-управленската структура на общинското предприятие е съгласно Приложение №2, неразделна част от настоящия правилник. Численият състав на общинското предприятие е 62 бройки.


ГЛАВА ТРЕТА
УПРАВЛЕНИЕ
(изм. Протокол №7/26.01.206 г.)

Чл. 6. Общинското предприятие се ръководи и представлява от Директор. 	
Чл. 7. Кметът на Общината назначава Директора на Общинското предприятие.        Чл. 8. Директорът на Общинското предприятие е административно подчинен на 
Кмета на Община Бургас. 
Чл. 9. Директорът организира и управлява дейността на предприятието съобразно действащото законодателство, решенията на Общинския съвет и заповедите на Кмета на Общината. 
Чл. 10. За осъществяването на своите правомощия, Директорът на Общинското  предприятие издава заповеди. 
Чл. 11. Директорът назначава, преназначава и освобождава работниците и служителите на Общинското предприятие и урежда трудовите правоотношения с тях съгласно Кодекса на труда. 
Чл. 12. При осъществяване дейността на Общинското предприятие Директорът: 
1. Осигурява материали, консумативи, съоръжения и специалисти за поддръжка на предоставените за управление имоти; 
2. Управлява предоставеното общинско имущество ефективно и с грижа на добър стопанин; 
3. При извършване на строително-монтажни и строително-ремонтни работи на имотите, следи за тяхното качествено и своевременно изпълнение; 
4. Сключва договорите за наем на общински жилища с настанените от Кмета на Община Бургас наематели в тях; 
5. Разработва ежегодна програма за реконструкция и модернизация на управляваните имоти като съгласува нейното изпълнение с Кмета на Община Бургас; 
6. Прави предложение за установяване състоянието на общински имоти, опасни за здравето и живота на обитателите, негодни за използване, застрашени от самосрутване, създаващи условия за възникване на пожар или вредни в санитарно-хигиенно отношение.
         Чл.12а. (нов, Протокол №55/26.03.2019 г.) Общинско предприятие „Общински имоти” при извършване на услугата по социално жилищно настаняване има следните права и задължения:
1. Изпълнява услугата и ползва финансираните от Оперативна програма „Региони в растеж” 2014 – 2020 г. активи за целите на услугата;
2. Сключва договори за наем с ползвателите на услугата и осъществява контрол върху изпълнението на задълженията им включително и по отношение на изпълнението на „социалната клауза”;
3. Поддържа и ремонтира социалните жилища и околните пространства;
4. Осигурява охрана на жилищата;
5. Следи за спазване на изискванията за безопасност и сигурност;  
6. Управлява социалните жилища ефективно и с грижата на добър стопанин;
7. Право на компенсация /възнаграждение/ за дейността, която предприятието осъществява и свързаните с нея разходи.  
8.   Организира събирането на наемите;
9. Организира и ръководи служителите на предприятието, определени със заповед на кмета на общината да осъществяват контрол и мониторинг при ползването на социалните жилища.
Чл. 13. (изм. Протокол №7/27.02.2020 г.) Кметът на Община Бургас утвърждава длъжностното щатно разписание на предприятието. 
Чл. 14. Директорът организира, ръководи и отговаря за дейността на предприятието и го представлява пред контролните органи - Сметна палата, НАП, НОИ и др. 
Чл. 15. Директорът е работодател на работниците и служителите в предприятието и има всички права и задължения, произтичащи от кодекса на труда, Кодекса за социално осигуряване и др.  
Чл. 16. (изм. Протокол №34/28.11.2017 г.) Предприятието управлява жилищни и нежилищни имоти, дворни места и временни обекти по § 17 от ЗУТ съгласно Приложение №1, неразделна част от този правилник. 
Чл. 17. (1) Дълготрайни активи, необходими за осъществяване предмета на дейност на предприятието, се залагат в капиталовата програма на Община Бургас като общинската администрация осигурява доставянето им по съответния законов ред. Същите се предават за управление след Решение на Общински съвет - Бургас. 
(2) При нужда, в края на всяка календарна година, Директорът на предприятието прави предложение до Кмета на Община Бургас за нови дълготрайни активи, които да бъдат осигурени по реда на предходната алинея. 
Чл. 18. Предприятието извършва неотложен ремонт и отстраняване на аварии в административни сгради, училища, детски градини, сгради на културни институции, почивни бази, мрежи и съоръжения на техническата инфраструктура и други обекти, собственост на Община Бургас. 
Чл. 19. Предприятието осъществява изпълнението на сключените договори за наем на: 
1. Нежилищни имоти - частна общинска собственост; 
2. Части от имоти - публична общинска собственост; 
3. (изм. Протокол №55/26.03.2019 г.) Общински жилища, предназначени за отдаване под наем на граждани с установени жилищни нужди, социални жилища, резервни и ведомствени жилища;  
4. Общински ателиета;
5. Гаражи; 
6. Общински поземлени имоти; 
7. Рекламни съоръжения, разположени върху имоти-общинска собственост. 
Чл. 20. При осъществяване предмета на дейност на Общинското предприятие "Общински имоти", Директорът съгласува действията си със съответните дирекции на Община Бургас и с други общински звена в зависимост от спецификата на дейността. 
Чл. 21. Изготвя предложения до Кмета на Община Бургас за обявяване на управляваните имоти за публична или частна общинска собственост с оглед настъпилите промени в тяхното предназначение. 
Чл. 22. При неспазване на законовите разпоредби и нарушения на договорните задължения от страна на наемателите, сезира компетентните органи, завежда дела и защитава интересите на Община Бургас по тях. 
Чл. 23. Предприятието изпълнява следните задачи: 
1. Създава необходимата техническа и счетоводна отчетност за сключените наемни договори; 
2. Осигурява приемането и предаването на наетите имоти, съгласно условията на договора;
3. Осъществява контрол по използуването на имотите от страна на наемателите, съобразно предназначението им и нуждите, за които са предоставени; 
4. Организира своевременното събиране и постъпване на наемите и на цените по предоставяните услуги, свързани със закупуване на документация и разглеждане на искания за продажба на общинско жилище и картотекиране с цел настаняване в общинско жилище под наем. Цените на предоставяните услуги по т. 4 могат да бъдат заплащани във всички каси на община Бургас в брой или по банков път; 
5. Предприема необходимите действия по прекратяване и разваляне на договорите, когато има основание за това; 
6. Реализира освобождаването на имотите по административен ред; 
7. Подава своевременно информация до съответните дирекции и отдели на Общината във връзка с управлението на общинските имоти; 
8. Подготвя и окомплектова документацията за отдаване под наем чрез търг, конкурс или настанителна заповед на общински обекти; 
9. Образува от името на Община Бургас съдебни дела при неизпълнение на договорни задължения. 
10. Подготвя от името на Община Бургас административни производства за издаване на заповеди по предвидените в Закона за общинската собственост основания като представя необходимите актове за подписване от Кмета на Община Бургас; 
11. Анализира физическото състояние на имотите и при констатирана необходимост възлага извършване на работите по чл. 3, т. 2; 
12. Извършва:
 - вътрешно и външно боядисване на сгради и постройки - общинска собственост;
 - подменяне на покривни материали на обекти-общинска собственост;
 	 - вътрешни преустройства на общински имоти, при които се засяга конструкцията на сградата, както и дейности като премахване, преместване на съществуващи зидове и направа на отвори в тях, които засягат конструкцията на сградата, променят предназначението на помещенията или натоварванията в тях; 
- основен и текущ ремонт на сгради, постройки, съоръжения и инсталации - общинска собственост;
- текущ ремонт на елементите на техническата инфраструктура - общинска собственост, с които не се променят трасето и техническите характеристики. 
13. Премахва строежи или части от тях - общинска собственост или такива изградени върху земя, урегулирани поземлени имоти, улици, тротоари и др. имоти — общинска собственост; 
14. Демонтира незаконни рекламно-информационни елементи /РИЕ/, преместваеми обекти, елементи на техническата инфраструктура, ограждения и други подобни, поставени върху имоти, общинска собственост;
15. Отразява количествено и стойностно работите по т. 12, 13 и 14.


ГЛАВА ЧЕТВЪРТА
ФИНАНСИРАНЕ НА ОБЩИНСКОТО ПРЕДПРИЯТИЕ
(изм. Протокол №7/26.01.206 г.)

Чл. 24. (1) Дейността на Общинското предприятие се финансира от бюджета на Община Бургас, местни дейности по пълна бюджетна класификация за текущата бюджетна година. Същото е второстепенен разпоредител с бюджетни кредити. 
(2) (нова, Протокол №55/26.03.2019 г.) Предоставянето на услугата социално жилищно настаняване подлежи на компенсиране под формата на държавна помощ за срок от 10 години или за по-дълъг срок, когато са необходими значителни инвестиции, които трябва да бъдат амортизирани през по-дълъг период от време в съответствие с общоприетите счетоводни принципи, по смисъла на Решението на Европейската комисия от 20.12.2011 год. 
(3) (нова, Протокол №55/26.03.2019 г.) Община Бургас предоставя на общинското предприятие, натоварено с изпълнението на услугата социално жилищно настаняване, годишна компенсация в размер на разликата в приходите от наеми събирани от ползвателите на социалните жилища и разходите за поддръжка и осигуряване функционирането на сградите използвани за социални жилища и прилежащите им пространства.
Чл. 25. (1)  Периодичният контрол по изпълнение на утвърдения бюджет се осъществява от съответната финансова дирекция при Община Бургас. 
(2) (нова, Протокол №55/26.03.2019 г.) Дирекцията по предходната алинея упражнява ежемесечен контрол върху разходването на средствата за услугата по социално жилищно настаняване.
Чл. 26. Цялостният контрол по изпълнение дейността на ОП „Общински имоти“ се осъществява от Кмета на Община Бургас. Той може да делегира своите права със заповед на определен от него заместник-кмет. 
Чл. 27. Общинското предприятие „Общински имоти“ се разчита самостоятелно за всички данъци, такси, вноски и др., съгласно действащата нормативна уредба.
Чл. 28. (1) Общинското предприятие осъществява счетоводната си дейност съгласно изискванията на Закона за счетоводството и утвърдената счетоводна политика на Община Бургас. Предприятието води отделна аналитична отчетност за приходите си и извършваната дейност. 
(2) (нова, Протокол №55/26.03.2019 г.) Общинското предприятие води разделно счетоводство при извършване на услугата по социално жилищно настаняване. Средствата свързани с предоставяне на услугата по социално жилищно настаняване се посочват и отчитат отделно от всички останали средства на предприятието.
Чл. 29. Годишните брутни приходи на предприятието се установяват въз основа на годишен счетоводен отчет. 
Чл. 30. Разходите на предприятието са в рамките на утвърдения годишен бюджетен кредит. 
Чл. 31. Предприятието реализира финансови средства от дейността си, които подлежат на внасяне изцяло в приход на общинския бюджет.
Чл. 32. (нов, Протокол №55/26.03.2019 г.) (1) Общински съвет – Бургас съвместно с Кмета на Община Бургас осъществява контрол при изпълнение на услугата по социално жилищно настаняване и контрол върху средствата, които получава общинското предприятие за нея.
 (2) В края на календарната година директорът на общинското предприятие изготвя доклад за изпълнение на услугата по социално жилищно настаняване и го предоставя на Кмета на Община Бургас, който го внася за приемане от Общински съвет – Бургас. 

ЗАКЛЮЧИТЕЛНИ РАЗПОРЕДБИ
[bookmark: _GoBack](изм. Протокол №7/26.01.206 г.)

§1.Този правилник се приема на основание чл.52, ал.З от Закона за общинската собственост;
§2.Правилникът е приет с Решение на Общински съвет - Бургас по т. 65 от заседанието, проведено на 24.07.2008г. /Протокол № 11 / 24.07. 2008г./, изменен с Решение на Общински съвет - Бургас по т. 8 от заседанието, проведено на 18 и 20.12.2008г. /Протокол № 16/ 18 и 20.12. 2008г./, изменен с Решение на Общински съвет - Бургас по т. 16 от заседанието, проведено на 26.01.2016 г. /Протокол № 7/ 26.01. 2016 г./




Председател на Общински съвет – Бургас: 
          							
						/Проф. д-р Севдалина Турманова/ 


		
Секретар на Община Бургас: 
     				
				/Божидар Кънчев/



























Приложение № 1 към чл. 16
     (ново, Протокол №7/27.02.2020 г.)


ИМОТИ, УПРАВЛЯВАНИ ОТ ОП „ОБЩИНСКИ ИМОТИ“,
ОБЩИНА БУРГАС 



I. НЕЖИЛИЩНИ ИМОТИ							444
-   за отдаване под наем								239
-   предоставени на държавни структури   			                          23
-   предоставени на общински структури       			                          40
-   клубове на пенсионери								  26
-  съсобствени и др. обекти включително:                                                            116

подлези – 10 броя; надлези – 3 броя; фонтани - 14 броя; автобусни спирки – 36 броя; язовири – 18 броя; мостик – 1 брой; находище „Бургаски минерални бани”; почивни бази – 2 броя.		


II. ЖИЛИЩНИ ИМОТИ								867
-   за настаняване на граждани с установени жилищни нужди			764
-   резервни жилища									  32
-   ведомствени жилища								  61
-   съсобствени									  10
- социални жилища, които ще бъдат изградени по Процедура за предоставяне на безвъзмездна финансова помощ BG16RFOP001-1.001-039 „Изпълнение на Интегрирани планове за градско възстановяване и развитие”, по Приоритетна ос 1 „Устойчиво и интегрирано градско развитие“, която се осъществява с финансовата подкрепа на Оперативна програма „Региони в растеж” 2014-2020 (ОПРР 2014-2020).

III. ДВОРНИ МЕСТА								117

IV. ВРЕМЕННИ ОБЕКТИ ПО § 17 ОТ ЗУТ					518













Приложение № 2 към чл.5
   (ново, Протокол №7/27.02.2020 г.)


ОРГАНИЗАЦИОННО-УПРАВЛЕНСКА СТРУКТУРА И ЧИСЛЕН СЪСТАВ

	№ по ред
	Структурни звена и длъжностни наименования
	Численост на персонала /брой/

	1
	2
	3

	 
	 
	 

	 
	РЪКОВОДСТВО
	 

	1.
	Директор
	1

	2.
	Ръководител, техн. надзор и ПТО
	1

	3.
	Главен инженер  
	1

	4.
	Главен счетоводител
	1

	5.
	Главен юрисконсулт
	1

	 
	 
	 

	 
	ОТДЕЛ "ФИНАНСОВО-ИКОНОМИЧЕСКИ"
	 

	6.
	Началник отдел
	1

	7.
	Счетоводител
	2

	8.
	Касиер и ТРЗ
	1

	9.
	Специалист, контрол приходи
	2

	10.
	Домакин
	1

	11.
	Инкасатор, наеми
	3

	12.
	Технически сътрудник и Чов. ресурси
	1

	 
	 
	 

	 
	ОТДЕЛ "УПРАВЛЕНИЕ НА ОБЩИНСКИ ИМОТИ"
	 

	13.
	Началник отдел
	1

	14.
	Юрисконсулт
	1

	15.
	Главен специалист
	2

	16.
	Агент, управление на собственост
	6

	 
	 
	 

	 
	ОТДЕЛ "ЖИЛИЩНО НАСТАНЯВАНЕ"
	 

	17.
	Началник отдел
	1

	18.
	Главен специалист
	1

	19.
	Старши специалист
	2

	 
	 
	 

	 
	ОТДЕЛ "ПРОЕКТНО - ТЕХНИЧЕСКИ"
	 

	20.
	Техник, инвеститорски контрол
	1

	21.
	Строителен техник, проектно - техн. отдел
	1

	22.
	Координатор по безопасност и здраве и техник, инвеститорски контрол
	1

	 
	 
	 

	 
	ОТДЕЛ "СТРОИТЕЛНО-РЕМОНТНИ ДЕЙНОСТИ И ПОДДРЪЖКА"
	 

	23.
	Началник отдел 
	1

	24.
	Началник база
	1

	25.
	Специалист, логистика
	1

	26.
	Снабдител, доставчик
	1

	27.
	Зидаромазач
	1

	28.
	Дърводелец, поддръжка
	1

	29.
	Работник, поддръжка на сгради
	4

	30.
	Работник, подови облицовки и настилки
	1

	31.
	Работник, полагане на паваж
	5

	32.
	Водопроводчик
	2

	33.
	Бояджия, сгради
	2

	34.
	Заварчик
	1

	35.
	Електротехник, поддръжка на сгради
	2

	36.
	Работник, хидротехн. съоръжения
	2

	37.
	Шофьор, лек автомобил до 9 места
	1

	38.
	Шофьор, лекотоварен автомобил 
	2

	39.
	Чистач
	1



